|  |
| --- |
| Notat  |
| Titel: | Retningslinjer for tilmelding til og skift af specialisering på kandidatuddannelsen i idræt og sundhed |
| Notat sendt til: | Studienævn for idræt og sundhed |
| Status: | Offentligt, internt brug  |

**Tilmelding til specialisering**

* studerende som ønsker en af specialiseringerne:
	+ Konkurrence- og eliteidræt
	+ Exercise as medicin
		- skal indsende en motiveret ansøgning via mail til Ulla Rytter -urytter@health.sdu.dk - senest den 15. september sammen med oplysning om hvilken specialisering de har som 2. prioritet. De vil få svar på deres ansøgning senest den 20. september
* studerende som ønsker en af specialiseringerne:
	+ Træningsfysiologi, sundhed og præstation
	+ Bevægelsesfremme i samfundet
		- skal tilmelde sig den ønskede specialisering ved at tilmelde specialiseringens fag på Student-selvbetjening senest den 20. september. De studerende skal ligeledes her angive en 2. prioritet.

**Undervisningstilmelding i maj måned (primært for SDU-studerende)**

* alle fag udbydes til undervisningstilmelding og den studerende tilmelder sig de fag, som de forventer at blive optaget på
	+ Uddannelsesjura og registratur vil lægge en besked på fagene fra Exercise of medicine og Konkurrence- og eliteidræt om at studerende, som ikke får plads på en af disse specialiseringer vil blive flyttet til deres 2. prioritet efter den 20. september.

Efter tilmeldingsfristens udløb bliver der taget stilling til hvilke specialiseringer der oprettes. Der skal være min. 12 tilmeldte for at en specialisering oprettes ligesom der tages stilling til hvilke studerende der skal oprettes på de specialiseringer med begrænset antal pladser.

**Skift af specialisering før start på 2. kvarter og indtil 2 eller 3 uger ind i 2. kvarter**

Skift af specialisering vil kun være muligt, såfremt der er plads på den ønskede specialisering. I så fald kan ansøgningen formandsbehandles og godkendes.

Du skal sende en ansøgning til studienævnet via [SPOC](https://spoc.sdu.dk/logintype) →studienævn→dispensation→andre dispensationstyper.

**Skift af specialisering på et senere tidspunkt**

Efter de første 2 eller 3 uger af 2. kvarter, kan studerende søge studienævnet om skift af specialisering, såfremt der er tale om særlige forhold. Der vil i behandlingen af ansøgningen blive lagt vægt på, om et eventuelt specialiseringsskift sker så sent i forløbet, at det ikke er muligt at gennemføre eksamen på den specialisering.

Der kan kun skiftes specialisering hvis de(t) fag der er brugt forsøg i/er bestået kan godkendes af studienævnet til at indgå som valgfag på den specialisering den studerende ønsker at skifte til.

Du skal sende en ansøgning til studienævnet via [SPOC](https://spoc.sdu.dk/logintype) →studienævn→dispensation→andre dispensationstyper.

**Generelle bemærkninger:**

Det stiller store krav til den studerende såfremt der skiftes specialisering efter studiestart, da der fra undervisernes side ikke vil blive taget hensyn til studerende, som begrundet i et skifte, kan mangle nogle forudsætninger for at følge med i den aktuelle undervisning.

Vedtaget af studienævn for idræt og sundhed den 9. december 2021

* (opdateret 8. september 2022)
* (opdateret 28. april 2023)